paragraph_text: "One Step Up" je pjesma Brucea Springsteena s njegova albuma Tunnel of Love iz 1987. Objavljena je kao treći singl s albuma, nakon "Brilliant Disguise" i naslovne pjesme. U SAD-u je zauzela 13. poziciju Billboardove ljestvice Hot 100 i 3. mjesto na ljestvici Adult Contemporary. Popela se i na 2. mjesto američke ljestvice mainstream rocx pjesama. Kako su dva prethodna singla s albuma dospjela na 1. mjesto ljestvice mainstream rock pjesama, Springsteen se tri puta za redom probio na prve dvije pozicije.